Jesus

Yesus ( ;  4 SM  sampe 30–33 M), juo idokon Yesus sian Nazaret sanga Yesus Kristus, ima tokoh utamo Kakristenan. Manurut ajaran ampir sude denominasi Karisten, Yesus ianggap manjadi Anak ni Tuhan (Anak Allah). Umat Karisten purcayo molo Yesus ima Mesias (sanga Kristus, Na Iurapi) na ipainte.

Ampir sude tammatan antikuitas modern sapandapot molo Yesus adaong sscara historis, dot alai sude parsejarawan manganggap molo Injil Sinoptik (Matius, Markus, dot Lukas) ima sumber-sumber tardeges giot manyise historisitas Yesus. Ampir sude tammatan sapandapot molo Yesus ima alak Galilea, rabi Jahudi na namangobarkon tongosan  sacara obar, ibaptis ni Yohanes Pambaptis, dot isalipkon sesue parentah Prefek Romawi Pontius Pilatus. Manurut kapurcayoan utamo atia i, Yesus ima sada parkobar apokaliptik dot napajongjong sada gorakan pambaruan i Yudaisme, bope sadebana akademisi tarpandang marpandapot molo Yesus inda na apokaliptik. Sidug matena Yesus, par pangiutnia purcayo molo Yesus bangkit tingon amatean, dot kelompok nialaion dungni ibontuk manjadi Gareja Karisten. Era kalender na biaso isingkat, isingkat "M" (Masehi) i saro Indonesia sanga isingkat "AD" tingon saro Latin "Anno Domini" ("i taon Tuhan ta"), idasorkon tu asorangan Yesus. HAaoranhan Yesus irayaon satiop taon i tanggal 25 Desember (sanga marragam tanggal i bulan Januari i sadebana gereja timur) manjadi sada ari rayo na idokon manjadi Natal.

 Sumberna 

 Penjelasan